[{"text_idx": "#000000", "text": "Francaj geedzoj refoje vojag\u0302is lau\u0306 la Silka Vojo per sia domveturilo"}, {"text_idx": "#000001", "text": "Malsamaj landoj, kiaj Italio, Grekio, Turkio, Kartvelio, C\u0302inio kaj aliaj landoj, havas siajn proprajn pejzag\u0302ojn. Ni vere g\u0302uis la senton rigardi la pejzag\u0302on ekster la fenestro malfermita. C\u0302iu pejzag\u0302o s\u0302ajnas al bildkarto, tiel, post c\u0302iufoja malfermo de la fenestro, venas malsama pos\u0302tkarto."}, {"text_idx": "#000002", "text": "S-ro Bernard Dobell kaj lia edzino Vero Nicole el Montpeliero en suda Francio decidis antau\u0306 tri jaroj vendi sian radiostacion por ac\u0302eti luksan au\u0306ton kaj g\u0302in remunti en domveturilon. Ili uzis ok monatojn por fari la vojag\u0302on je 200 km. c\u0302iutage refoje lau\u0306 la Silka Vojo. Lastatempe, la geedzoj Bernard Dobell kaj Vero Nicole, veturante per sia domveturilo, atingis Chengdu, la c\u0302efurbo de la provinco Sichuan en sudokcidenta C\u0302inio. Kvankam la domveturilo havis iom da malgrandaj paneoj, tamen la deviga restado en la urbo Chengdu estis rigardata kiel \"sorto\", ili povis g\u0302ui la komforton kaj trankvilon de la urbo."}, {"text_idx": "#000003", "text": "Post 2-jara preparado, li refoje veturis kune kun sia edzino lau\u0306 la Silka Vojo"}, {"text_idx": "#000004", "text": "65-jara Bernard Dobell havas blondan hararon krispan, kiu iom grizig\u0302is, portas sur la pojno elektronikan brakhorlog\u0302on kaj sin vestas per c\u0302emizo kun kvadrata desegno kaj pantalono en stilo iom \"hipia\". Temante la ag\u0302on, li diras kun rideto: \"Mi havas nur 25 jarojn! \""}, {"text_idx": "#000005", "text": "Decidinte vojag\u0302i per domveturilo kune kun sia edzino, Bernard Dobell komencis antau\u0306 du jaroj preparadon por la vojag\u0302o, konsidere al la leg\u0302oj kaj vizoj de c\u0302iuj landoj al kiuj ili veturos kaj al la cirkonstanco de la tieaj trafiko kaj vojoj. Antau\u0306 la ekiro de tiu c\u0302i vojag\u0302o, ili iris al Maroko, Sicilio kaj ankau\u0306 al Mediteraneo, \"c\u0302io c\u0302i tio estas preparo por tiu c\u0302i vojag\u0302o lau\u0306 la Silka Vojo\"."}, {"text_idx": "#000006", "text": "\"Ni elektis c\u0302i tiun vojon,\" Bernard Dobell diris, \"ni devas reiri la Silkan Vojon por serc\u0302i pas\u0302ojn de Marco Polo kaj fari kontinuan ok-monatan vojag\u0302on. Post forlaso de la urbo Chengdu, ni iros al Yunnan, Guizhou, Guangxi, Guangdong kaj aliaj lokoj, por reveni al Eu\u0306ropo ni elektas la itineron tra Mongolio kaj Rusio. \""}, {"text_idx": "#000007", "text": "C\u0302iutage la domveturilo estis fotita je pli ol 200 fojoj"}, {"text_idx": "#000008", "text": "Sur la vojo c\u0302iam okulfrapas la domveturilo Land Rover de Bernard Dobell kaj Vero Nicole, kiu estas dividita en la salono, kuirejo kaj necesejo ekipitaj per tabloj, pokaloj, litoj, sofoj, vestarkoj kaj tiel plu."}, {"text_idx": "#000009", "text": "Bernard Dobell diris ke c\u0302iutage ilia domveturilo estis fotita je pli ol 200 fojoj, krome li trovis interesa kaj amuza, ke foje estas kuriozaj personoj kiuj deziras eniri en la domveturilon por vidi tien kaj alien, ekz., kie oni kuiras, banas, dormas kaj ec\u0302 la necesejo ilin interesas. En Golmud en la provinco Qinghai en okcidenta parto de C\u0302inio, ili renkontis ankau\u0306 ke pli ol 100 personoj c\u0302irkau\u0306is la domveturilon kaj g\u0302in fotis samtempe; sur s\u0302oseo iu au\u0306to je granda rapideco rapidis al ni nur por preni fotojn pri nia domveturilo."}, {"text_idx": "#000010", "text": "En Chengdu, ilian domveturilon trafis paneo, kaj \"iuj originalaj pecoj por ripari nian veturilon estos venigitaj tri au\u0306 kvar tagojn poste, dum ni rigardis c\u0302i tiun malgrandan paneon kiel sorton, tiel ke ni povas resti pli da tagoj en la urbo,\" diris Bernard Dobell."}, {"text_idx": "#000012", "text": "Chengdu kaj Montpeliero estas la unua paro de g\u0302emelaj urboj de C\u0302inio kaj Francio, pro tio Bernard Dobell kaj Vero Nicole el Montpeliero havas apartan amon al Chengdu, \"Komence ni planis veni al Chengdu por rigardi grandajn pandojn, sed tie ni trovis pli da c\u0302armojn de la urbo.\""}, {"text_idx": "#000013", "text": "La avo de Vero Nicole estas pekinano, do en s\u0302ia korpo cirkulas kvarono da c\u0302ina sango. S\u0302i kaj s\u0302ia edzo Bernard Dobell komune opinias ke Chengdu estas ilia plej s\u0302atata urbo en C\u0302inio. \"Ni vizitis la bazon por grandaj pandoj, la strateton Larg\u0302a kaj Mallarg\u0302a, la Popolan Parkon, la budhisman sanktejon Wenshu kaj tiel plu, jen la urbo en kiu harmonie kunfandig\u0302as la tradicia kulturo kaj la moderna civilizacio,\" diris Bernard Dobell."}, {"text_idx": "#000015", "text": "Ili strebas por vidi malsaman \"pos\u0302tkarton\" post c\u0302iufoja malfermo de la fenestro"}, {"text_idx": "#000016", "text": "Kune kun la amatino rigardi malsamajn pejzag\u0302ojn. Por tiu c\u0302i revo, Bernard Dobell pagis multon. En Francio, li estis sukcesa persono por amaskomunikilo kaj havis radiostacion kun sufic\u0302e multaj au\u0306skultantoj, kaj post tio li vendis sian radiostacion. Antau\u0306 tri jaroj, li kaj lia edzino ac\u0302etis au\u0306ton Land Rover, g\u0302in remuntis en domveturilon, kaj per la lasta ili komencis la vojag\u0302on."}, {"text_idx": "#000017", "text": "La domveturilo kuris 200 km c\u0302iutage, kaj la veturado donis la vivon plenan de fres\u0302eco al Bernard Dobell kaj Vero Nicole. \"En urboj ni haltigis la veturilon sur parkejo kaj tranoktis en hotelo; ekster urboj ni vivis en c\u0302ambroj de la domveturilo, se estis tau\u0306ga loko por parkado,\" Bernard Dobell diris, ke ili precipe g\u0302uis la senton ke oni povas spekti pejzag\u0302ojn tra la fenestro malfermita, \"La pejzag\u0302o s\u0302ajnas kiel pos\u0302tkarto, c\u0302iun fojon kiam mi malfermis la fenestron, aperas antau\u0306 mi tute malsama pos\u0302tkarto.\""}, {"text_idx": "#000019", "text": "Bernard Dobell kiu vojag\u0302is al pli ol 130 landoj proponis kelkajn sugestojn por amatoroj pri memveturo."}, {"text_idx": "#000020", "text": "\"Oni devas unue kompreni la leg\u0302ajn dispoziciojn de la lando, al kiu oni volas iri, kaj bezonas peti vizon de la lando;\" diris Bernard Dobell, \"due, post prepari la itineron al la lokoj oni devas kompreni la tiean trafikan cirkonstancon, post c\u0302io tio oni povas elekti tau\u0306gan veturilon, la lasta devas havi kapablon por iri al la vojoj kun c\u0302ia ajn kondic\u0302o. \""}, {"text_idx": "#000021", "text": "La vojag\u0302o de Bernard Dobell kaj Vero Nicole estis taksita je c\u0302. 50 eu\u0306roj por c\u0302iu tago. Kaj finfine, oni devas konsideri pri la detaloj, kiel ekzemple kiom da akvo estas bezonata por la domveturilo je la tago."}, {"text_idx": "#000022", "text": "Redaktoroj: Zhao Xi kaj Wang Lihua"}]